ગુજરાતની વિધાનસભાની વાત હોય કે પછી યુપીમાં લોકસભાની ચૂંટણી અંગેની અમિત શાહ પોતાનો જાદૂ ચલાવવામાં સફળ નિવડ્યા છે. યુપીમાં 80 લોકસભાની બેઠકોમાંથી ભાજપે જો 71 બેઠકો મેળવી છે તો તેની પાછળ અમિત શાહનું રાજકીય દિમાગ જ છે. વાત ગુજરાત વિધાનસભાની કરીએ તો 2002, 2007 અને 2012માં અમિત શાહ ચૂંટણી લડ્યાં હતા. 2002માં તેઓ 1.58 લાખ અને 2007માં તેઓ 2.35 લાખ મતોથી રેકોર્ડ નોંધાવીને જીત્યા હતા અને 2012માં તેઓ નવરંગપુરામાંથી ચૂંટણી લડ્યા હતા અને ત્યાંથી પણ તેઓ વિજયી થયા હતા. જે દર્શાવે છેકે ગુજરાતની જનતામાં તેમની રાજકીય લોકપ્રિયતા કાયમ હતી. વાત ભાજપના પ્રર્દશનની કરવામાં આવે તો 2002માં ભાજપે 126 બેઠકો મેળવી હતી અને તેમા અમિત શાહનો પણ સારો એવો ફાળો હતો.